Felipe Borges
felipeborges@gnome.org 2022
Ενεργοποίηση πρόσθετων ενσωματώσεων με το πλαίσιό σας.
Ελληνική μεταφραστική ομάδα GNOME
team@gnome.gr 2014
Θάνος Τρυφωνίδης
tomtryf@gmail.com 2014
Μαρία Μαυρίδου
mavridou@gmail.com 2014

# Εγκατάσταση εργαλείων επισκέπτη

Τα εργαλεία επισκέπτη είναι μια συλλογή προγραμμάτων οδήγησης και βοηθητικών προγραμμάτων που βελτιώνουν τη χρηστικότητα της εικονικής μηχανής σας. Παρέχουν βελτιωμένη απόδοση εισόδου, αυτόματη ρύθμιση ανάλυσης οθόνης, κοινόχρηστο πρόχειρο και μεταφορά αρχείων.

# Εγκατάσταση σε εικονικές μηχανές Windows

Επισκεφθείτε το win.gnomeboxes.org στην εικονική μηχανή Windows για να κατεβάσετε και να εγκαταστήσετε την εφαρμογή spice-guest-tools, η οποία παρέχει την ενσωμάτωση επισκέπτη για τα Πλαίσια GNOME.

# Εγκατάσταση σε εικονικές μηχανές Linux

Οι περισσότερες δημοφιλείς διανομές Linux πακετάρουν τα εργαλεία επισκέπτη ως spice-vdagent.

Ο πράκτορας spice για Linux αποτελείται από 2 μέρη, έναν δαίμονα spice-vdagentd και μια διαδικασία ανά συνεδρία X spice-vdagent. Ο δαίμονας εκκινείται στους επισκέπτες Spice μέσω ενός Sys-V initscript ή μιας μονάδας systemd. Η διαδικασία ανά συνεδρία X ξεκινά αυτόματα σε περιβάλλοντα επιφάνειας εργασίας που σέβονται το /etc/xdg/autostart, και υπό το gdm.

## Εγκατάσταση σε διανομές βασισμένες σε RPM

Διανομές όπως Fedora, Red Hat Enterprise Linux, CentOS Stream, OpenSUSE, είναι γνωστό ότι παρέχουν το spice-vdagent στα αποθετήριά τους.

    sudo dnf install spice-vdagent

## Εγκατάσταση σε διανομές βασισμένες σε Deb

Διανομές όπως Ubuntu, Debian, Linux Mint είναι γνωστό ότι παρέχουν το spice-vdagent στα αποθετήριά τους.

    sudo apt install spice-vdagent